*A határozati javaslatok elfogadásához*

*a Mötv. 50. § alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*2. számú előterjesztés*

Bátaszék Város Önkormányzata Képviselő-testületének 2017. január 11-én,

14,00 órakor megtartandó ülésére

*A lakások, helyiségek bérletéről, valamint elidegenítésük szabályairól szóló* *önkormányzati rendelet módosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária aljegyző  **Tárgyalja:**  Pénzügyi és Gazdasági Bizottság: 2017. 01. 11. |

**Tisztelt Képviselő- testület!**

A lakások, helyiségek bérletéről, valamint elidegenítésük szabályairól szóló önkormányzati rendelet jelen módosításával lehetőség nyílna a képviselő- testület számára, hogy önkormányzati érdekből az egyébként kötelező pályázati eljárás lefolytatása nélkül is akár kiutalhasson önkormányzati bérlakást. A lehetőség megteremtését követően a szabályozás szerint az egyedi esetek elbírálása minden alkalommal a képviselő-testület hatáskörében maradna.

Kérem az előterjesztés megvitatását és a rendelet tervezet elfogadását.

**HATÁSVIZSGÁLAT**

**lakások, helyiségek bérletéről, valamint elidegenítésük szabályairól szóló 14/2005.(X.3.) KTR. számú rendelet módosításáról szóló** **önkormányzati rendelet-tervezethez**

A rendelet meghozatalára a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1) bekezdésében kapott felhatalmazás alapján kerül sor.

A rendelet módosítás a lakások pályázati eljárás nélküli kiutalását teszi lehetővé.

**A rendelet tervezet részletes indokolása:**

Az 1. §-hoz:

A szakasz megteremti annak lehetőségét, hogy a képviselő-testület a pályázati eljárás lefolytatása nélkül döntést hozzon bármely bérlakás kiutalásáról.

A 2. §-hoz:

A szakasz hatályba léptető rendelkezést tartalmaz.

**Társadalmi, gazdasági, költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** a képviselő-testület saját döntésén alapul

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** rendelkezésre állnak

**Véleményeztetés:** A rendelet-tervezetet az SZMSZ-nek megfelelően a Pénzügyi és Gazdasági Bizottság véleményezi.

*BÁTASZÉK Város Önkormányzat Képviselő-testületének*

…./2017.(I. 16.) önkormányzati r e n d e l e t –t e r v e z e t e

**lakások, helyiségek bérletéről, valamint elidegenítésük szabályairól szóló 14/2005.(X.3.) KTR. számú rendelet módosításáról**

Bátaszék Város Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1) bekezdésében kapott felhatalmazás alapján, a Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a következőket rendeli el:

1. **§** A lakások, helyiségek bérletéről, valamint elidegenítésük szabályairól szóló 14/2005.(X.3.) KTR. számú rendelet (továbbiakban: Rendelet) 5. §-a az alábbi (4) bekezdéssel egészül ki:

**„(4)** A polgármester a képviselő-testület előzetes egyetértésével az 5. § (1) bekezdésben foglaltakon túl – figyelemmel a 4. § (3a) bekezdésében foglaltakra – önkormányzati érdekből bármely kategóriába tartozó önkormányzati lakás esetén dönthet annak pályázati eljárás nélküli kiutalásáról. A bérlővel az önkormányzati érdeket megalapozó jogviszonya, vagy tevékenysége fennállásáig, de legfeljebb 12 hónapos határozott időtartamra köthető lakásbérleti szerződés.”

1. **§** E rendelet *2017. január 20-án* lép hatályba.

***B á t a s z é k* ,** 2017. január 11.

Dr. Bozsolik Róbert Kondriczné dr. Varga Erzsébet

polgármester  jegyző

A rendelet 2016. január 16.-án kihirdetve!

Kondriczné dr. Varga Erzsébet

jegyző